ໂກໂຊໂວຈັດການເລືອກຕັ້ງ ຄັ້ງທໍາອິດ
ບ່ອນປ່ອນບັດໄຂຂຶ້ນແລ້ວ ສໍາລັບການ ເລືອກຕັ້ງສະພາແຫ່ງຊາດຄັ້ງທໍາອິດ ຫລັງຈາກປະກາດເປັນເອກກະລາດ ຈາກເຊີເບຍ.
ບ່ອນປ່ອນບັດໄດ້ໄຂຂຶ້ນແລ້ວ ໃນວັນອາທິດມື້ນີ້ໃນໂກໂຊ ໂວ ທີ່ກໍາລັງຈັດການເລືອກຕັ້ງສະພາແຫ່ງຊາດຄັ້ງທໍາອິດ ຂອງຕົນ ນັບແຕ່ປະກາດເປັນເອກກະລາດຈາກເຊີເບຍ ມາໄດ້ເກືອບ 3 ປີແລ້ວ ການສໍາຫລວດຫາງສຽງປະຊາຊົນກ່ອນການເລືອກຕັ້ງ ສະແດງໃຫ້ເຫັນວ່າ ທ່ານ Hashim Thaci ນາຍົກຖະ ມົນຕີຄົນປັດຈຸບັນ ແລະພັກປະຊາທິປັດແຫ່ງໂກໂຊໂວ ຂອງທ່ານ ມີທາງຈະໄດ້ຮັບຄະແນນນໍາໜ້າ ອະດີດຄູ່ພາ ຄີໃນລັດຖະບານປະສົມ ຄືທ່ານ Pristina Mayor Isa Mustafa ແລະສັນນິບາດປະຊາທິປະໄຕຂອງໂກໂຊໂວຂອງທ່ານ ພຽງໜ້ອຍດຽວ ແຕ່ບໍ່ຄາດວ່າ ພັກໃດຈະໄດ້ຮັບສຽງຂ້າງຫລາຍພໍ ໃນການຊີງເອົາບ່ອນນັ່ງ 120 ບ່ອນ ຢູ່ໃນສະພາແຫ່ງຊາດຂອງປະເທດໃນແຫລມ Balkan ແຫ່ງນີ້ ຊຶ່ງໝາຍຄວາມວ່າ ຫລັງຈາກການເລືອກຕັ້ງແລ້ວ ບຸກຄົນໃດທີ່ຊະນະການເລືອກຕັ້ງ ກໍຈະຕ້ອງໄດ້ຊອກຫາພາຄີມາຮ່ວມຈັດຕັ້ງລັດຖະບານປະສົມຂຶ້ນຈາກພວກພັກການເມືອງຕ່າງໆ 29 ພັກ ທີ່ເຂົ້າແຂ່ງຂັນໃນການເລືອກຕັ້ງນັ້ນ